title: A Bizottság (EU) 2016/1045 végrehajtási rendelete (2016. június 28.) a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárásokkal kapcsolatban a végleges intézkedések alkalmazási időszaka tekintetében felajánlott kötelezettségvállalás elfogadásának megerősítéséről szóló 2013/707/EU végrehajtási határozattal elfogadott kötelezettségvállalás elfogadásának egy exportáló gyártó tekintetében történő visszavonásáról

text:
               29.6.2016

               HU

               Az Európai Unió Hivatalos Lapja

               L 170/5

         A BIZOTTSÁG (EU) 2016/1045 VÉGREHAJTÁSI RENDELETE
   (2016. június 28.)
   a Kínai Népköztársaságból származó vagy ott feladott kristályos szilícium fotovillamos modulok és alapvető részeik (azaz elemek) behozatalára vonatkozó dömpingellenes és szubvencióellenes eljárásokkal kapcsolatban a végleges intézkedések alkalmazási időszaka tekintetében felajánlott kötelezettségvállalás elfogadásának megerősítéséről szóló 2013/707/EU végrehajtási határozattal elfogadott kötelezettségvállalás elfogadásának egy exportáló gyártó tekintetében történő visszavonásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 2009. november 30-i 1225/2009/EK tanácsi rendeletre (1) (a továbbiakban: dömpingellenes alaprendelet) és különösen annak 8. cikkére,
   tekintettel az Európai Közösségben tagsággal nem rendelkező országokból érkező támogatott behozatallal szembeni védelemről szóló, 2009. június 11-i 597/2009/EK tanácsi rendeletre (2) (a továbbiakban: szubvencióellenes alaprendelet) és különösen annak 13. cikkére,
   tájékoztatva a tagállamokat,
   mivel:
   A.   KÖTELEZETTSÉGVÁLLALÁS ÉS EGYÉB MEGLÉVŐ INTÉZKEDÉSEK

               (1)

               Az 513/2013/EU rendelettel (3) az Európai Bizottság (a továbbiakban: Bizottság) ideiglenes dömpingellenes vámot vetett ki a Kínai Népköztársaságból (a továbbiakban: Kína) származó vagy ott feladott kristályos szilícium fotovillamos modulok (a továbbiakban: modulok) és alapvető részeik (azaz elemek és lemezek) Európai Unióba (a továbbiakban: Unió) irányuló behozatalára.

               (2)

               Az exportáló gyártók egy csoportja azzal bízta meg a Kínai Gép- és Elektronikus Termék Export-import Kereskedelmi Kamarát (továbbiakban: CCCME), hogy a nevükben nyújtson be árra vonatkozó kötelezettségvállalást a Bizottsághoz, mely kérésnek a CCCME eleget is tett. Az árra vonatkozó kötelezettségvállalás feltételeiből egyértelműen kitűnik, hogy az egyes exportáló gyártók árra vonatkozó egyedi kötelezettségvállalásainak összevonásáról van szó, amelyeket az adminisztráció egyszerűsítése miatt a CCCME koordinál.

               (3)

               A Bizottság a 2013/423/EU határozatával (4) elfogadta ezt az árra vonatkozó kötelezettségvállalást az ideiglenes dömpingellenes vám tekintetében. Az ideiglenes dömpingellenes vámmal kapcsolatos kötelezettségvállalás elfogadása nyomán szükségessé vált technikai jellegű módosítások végrehajtása érdekében a Bizottság a 748/2013/EU rendelettel (5) módosította az 513/2013/EU rendeletet.

               (4)

               Az 1238/2013/EU végrehajtási rendelettel (6) a Tanács végleges dömpingellenes vámot vetett ki a Kínából származó vagy ott feladott modulok és elemek (a továbbiakban: érintett termékek) Unióba irányuló behozatalára. Az 1239/2013/EU végrehajtási rendelettel (7) a Tanács végleges kiegyenlítő vámot is kivetett az érintett termékek Unióba irányuló behozatalára.

               (5)

               Az exportáló gyártók egy csoportja (a továbbiakban: az exportáló gyártók) és a CCCME által az árra vonatkozóan felajánlott kötelezettségvállalás módosított változatával kapcsolatos értesítést követően a Bizottság a 2013/707/EU végrehajtási határozattal (8) megerősítette az árra vonatkozó módosított kötelezettségvállalás (a továbbiakban: kötelezettségvállalás) elfogadását a végleges intézkedések alkalmazási időszaka tekintetében. A határozat melléklete felsorolja azokat az exportáló gyártókat, amelyek tekintetében a kötelezettségvállalást elfogadták, és így többek között tartalmazza az együttesen a B919 TARIC-kiegészítő kód alá tartozó Zhejiang Xiongtai Photovoltaic Technology Co. Ltd-t (a továbbiakban: Shinetime China) és az Unióban működő, vele kapcsolatban álló vállalatot, a SHINETIME SOLAR GMBH-t (a továbbiakban: Shinetime Europe).

               (6)

               A 2014/657/EU végrehajtási határozattal (9) a Bizottság elfogadta az exportáló gyártók csoportja és a CCCME által a kötelezettségvállalás hatálya alá tartozó érintett termékekre, azaz a Kínából származó vagy ott feladott, jelenleg az ex 8541 40 90 KN-kód (TARIC-kódok: 8541409021, 8541409029, 8541409031 és 8541409039) alá tartozó, az exportáló gyártók által előállított modulokra vagy elemekre (a továbbiakban: a kötelezettségvállalás hatálya alá tartozó termék) vonatkozó kötelezettségvállalás végrehajtásához kapcsolódó pontosításokra irányulóan megfogalmazott javaslatot. A (4) preambulumbekezdésben említett dömpingellenes és kiegyenlítő vámok a kötelezettségvállalással együtt a továbbiakban együttesen: intézkedések.

               (7)

               Az (EU) 2015/866 végrehajtási rendelettel (10) a Bizottság három exportáló gyártó tekintetében visszavonta a kötelezettségvállalás elfogadását.

               (8)

               Az (EU) 2015/1403 végrehajtási rendelettel (11) a Bizottság egy további exportáló gyártó tekintetében visszavonta a kötelezettségvállalás elfogadását.

               (9)

               Az (EU) 2015/2018 végrehajtási rendelettel (12) a Bizottság kettő exportáló gyártó tekintetében visszavonta a kötelezettségvállalás elfogadását.

               (10)

               A Bizottság a dömpingellenes alaprendelet 11. cikkének (2) bekezdésével összhangban hatályvesztési felülvizsgálatot indított az Európai Unió Hivatalos Lapjában 2015. december 5-én közzétett, az eljárás megindításáról szóló értesítéssel (13).

               (11)

               A Bizottság a szubvencióellenes alaprendelet 18. cikkével összhangban hatályvesztési felülvizsgálatot indított az Európai Unió Hivatalos Lapjában 2015. december 5-én közzétett, az eljárás megindításáról szóló értesítéssel (14).

               (12)

               A Bizottság emellett a dömpingellenes alaprendelet 11. cikkének (3) bekezdésével és a szubvencióellenes alaprendelet 19. cikkével összhangban részleges időközi felülvizsgálatot is indított az Európai Unió Hivatalos Lapjában 2015. december 5-én közzétett, az eljárás megindításáról szóló értesítéssel (15).

               (13)

               Az (EU) 2016/115 végrehajtási rendelettel (16) a Bizottság egy további exportáló gyártó tekintetében visszavonta a kötelezettségvállalás elfogadását.

               (14)

               Az (EU) 2016/185 végrehajtási rendelettel (17) a Bizottság kiterjesztette az 1238/2013/EU végrehajtási rendelettel a Kínai Népköztársaságból származó vagy ott feladott érintett termékek behozatalára kivetett végleges dömpingellenes vámot a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – érintett termékek behozatalára.

               (15)

               Az (EU) 2016/184 végrehajtási rendelettel (18) a Bizottság kiterjesztette az 1239/2013/EU végrehajtási rendelettel a Kínai Népköztársaságból származó vagy ott feladott érintett termékek behozatalára kivetett végleges kiegyenlítő vámot a Malajziában és Tajvanon feladott – függetlenül attól, hogy az árut Malajziából és Tajvanról származóként jelentették-e be vagy sem – érintett termékek behozatalára.

         B.   A KÖTELEZETTSÉGVÁLLALÁS FELTÉTELEI

               (16)

               Az exportáló gyártók többek között vállalták, hogy a kötelezettségvállalás hatálya alá tartozó terméket az Unióba irányuló import éves mennyiségének a kötelezettségvállalásban meghatározott mértékéig (a továbbiakban: éves szint) nem értékesítik egy adott minimális importár (a továbbiakban: a minimális importár) alatt az első független uniós vevő részére.

               (17)

               A kötelezettségvállalás – egy nem teljes körű felsorolás formájában – egyértelművé teszi, hogy mi minősül a kötelezettségvállalás megsértésének. A felsorolt elemek értelmében a kötelezettségvállalás megsértését jelenti mindenekelőtt olyan kereskedelmi vagy viszonteladási számla kibocsátása, amely vonatkozásában az alapul szolgáló pénzügyi ügylet (például a vevőtől a jóváírási/terhelési értesítést és hasonlót követő kiigazítások után ténylegesen kapott pénz összege) nincs összhangban a kereskedelmi számla névértékével.
               Az exportáló gyártó viseli a felelősséget a kötelezettségvállalás azon megsértéséért, amelyet egy vele – a kötelezettségvállalás meghatározása szerint – kapcsolatban álló fél követ el.

               (18)

               A kötelezettségvállalás arra is kötelezi az exportáló gyártókat, hogy negyedévente részletesen tájékoztassák a Bizottságot az Unióba irányuló összes exportértékesítésükről és uniós viszonteladásukról (a továbbiakban: negyedéves jelentések). Ennek értelmében a negyedéves jelentésekben közölt adatoknak teljes körűnek és helytállónak kell lenniük, és a jelentésekben szerepeltett ügyleteknek teljes mértékben meg kell felelniük a kötelezettségvállalás feltételeinek.

               (19)

               A kötelezettségvállalás teljesítésének biztosítása érdekében az exportáló gyártók továbbá vállalták, hogy a Bizottság által szükségesnek ítélt valamennyi információt rendelkezésre bocsátják.

         C.   AZ EXPORTÁLÓ GYÁRTÓKKAL KAPCSOLATOS NYOMON KÖVETÉS

               (20)

               A kötelezettségvállalásnak való megfelelés nyomon követése során a Bizottság ellenőrizte a Shinetime China és az Unióban működő, vele kapcsolatban álló vállalat által közölt, a kötelezettségvállalás szempontjából releváns információkat. A Bizottság a dömpingellenes alaprendelet 8. cikkének (9) bekezdése, valamint a szubvencióellenes alaprendelet 13. cikkének (9) bekezdése alapján emellett bizonyítékokat kapott egy tagállam vámhatóságaitól is.

               (21)

               A (22)–(25) preambulumbekezdésben szereplő megállapítások azokkal a Shinetime China és az Unióban működő, vele kapcsolatban álló vállalat tekintetében feltárt problémákkal foglalkoznak, amelyek miatt ezen exportáló gyártó esetében a Bizottságnak vissza kell vonnia a kötelezettségvállalás elfogadását.

         D.   A KÖTELEZETTSÉGVÁLLALÁS ELFOGADÁSÁNAK VISSZAVONÁSÁT MEGALAPOZÓ INDOKOK
   a)   A Shinetime China általi értékesítések

               (22)

               A kapott bizonyítékok és a nyilvánosan hozzáférhető információk szerint egy állítólagosan független, az Unióban működő importőrnek, a Shinetime Europe címével egyező címe volt, legalábbis egy bizonyos ideig. Ez az állítólagosan független importőr két viszonteladási számlát bocsátott ki végfelhasználója számára egy napelemmodulokra vonatkozó ügylet kapcsán: egy olyan számlát, amely betartotta a minimális importárat, és egy olyat, amely nem. A számlák száma, a modulok volumene és a vállalati termékkódok megegyeztek. A végfelhasználó részéről megtörtént a kifizetés a Shinetime China számára ezért az ügyletért és az megegyezett annak a számlának az értékével, amely nem tartotta be a minimális importárat. Erre legalább egy alkalommal sor került.

               (23)

               Emellett a kapott bizonyítékok a kötelezettségvállalás kijátszásának egy másik formáját is igazolják. A Shinetime China a minimális importár alatti pro forma számlát bocsátott ki egy az Unióban működő független vevő számára. Ez a vevő a minimális importár alatti összeget a Shinetime China hongkongi számlájára kifizette.

         b)   A Shinetime Europe általi értékesítések

               (24)

               A kapott bizonyítékok azt igazolják, hogy a Shinetime Europe is két viszonteladási számlát bocsátott ki az első független uniós vevő számára egy napelemmodulokra vonatkozó ügylet kapcsán: egy olyan számlát, amely betartotta a minimális importárat, és egy olyat, amely nem. A számlák száma, a modulok volumene és a vállalati termékkódok megegyeztek. Az első független uniós vevő részéről a Shinetime Europe számára ezért az ügyletért teljesített kifizetés annak a számlának az értékével egyezett meg, amely nem tartotta be a minimális importárat.

               (25)

               Emellett a Shinetime Europe elmulasztott negyedéves értékesítési jelentést benyújtani a Bizottságnak arra az időszakra vonatkozóan, amely során a (24) preambulumbekezdésben említett ügylet megvalósult.

               (26)

               A Bizottság értékelte a benyújtott bizonyítékokat és a jelentéstétel elmaradását, és arra a következtetésre jutott, hogy a kötelezettségvállalást megsértették.

         E.   A KÖTELEZETTSÉGVÁLLALÁSI SZÁMLA ÉRVÉNYTELENÍTÉSE

               (27)

               A kapott bizonyítékok szerint a (24) preambulumbekezdésben hivatkozott viszonteladási számla a következő ügylethez kapcsolódik:

                           A kötelezettségvállalás tárgyát képező árut kísérő kereskedelmi számla száma

                           Dátum

                           Szállító

                           Vevő

                           XTSSG1501-004-CI

                           2015. január 16.

                           Zhejiang Xiongtai Photovoltaic Technology Co. Ltd

                           SHINETIME SOLAR GMBH

                     Ennélfogva az 1238/2013/EU végrehajtási rendelet 3. cikke (2) bekezdésének b) pontja és az 1239/2013/EU végrehajtási rendelet 2. cikke (2) bekezdésének b) pontja értelmében a Bizottság a szóban forgó számlát érvénytelennek nyilvánítja. A szabad forgalomba bocsátásra vonatkozó árunyilatkozat elfogadásakor keletkezett vámtartozást a nemzeti vámhatóságoknak kell beszedniük a 952/2013/EU európai parlamenti és tanácsi rendelet (19) 105. cikkének (3)–(6) bekezdése szerint, amikor a kötelezettségvállalás elfogadásának a Shinetime China és az Unióban működő, vele kapcsolatban álló vállalat tekintetében történő visszavonása hatályba lép. A vámok beszedéséért felelős nemzeti vámhatóságokat ennek megfelelően tájékoztatni fogják.
               Ebben az összefüggésben, a Bizottság emlékeztet arra, hogy az 1238/2013/EU végrehajtási rendelet III. mellékletének 7. pontjával összefüggésben értelmezett 3. cikke (1) bekezdésének b) pontja, valamint II. mellékletének 7. pontjával összefüggésben értelmezett 2. cikke (1) bekezdésének b) pontja szerint a behozatal csak akkor mentes a vámok alól, amennyiben a számlák feltüntetik az árat és az esetleges kedvezményeket. Amennyiben ezek a feltételek nem teljesülnek, a vámokat kivetik, még akkor is, ha az árukat kísérő kereskedelmi számlákat a Bizottság nem érvénytelenítette.

         F.   A KÖTELEZETTSÉGVÁLLALÁS EGÉSZÉNEK KIVITELEZHETŐSÉGÉRE VONATKOZÓ ÉRTÉKELÉS

               (28)

               A kötelezettségvállalás értelmében a kötelezettségvállalásnak valamely exportáló gyártó általi megsértése nem eredményezi automatikusan a kötelezettségvállalás elfogadásának minden exportáló gyártóra kiterjedő visszavonását. Ilyen esetben a Bizottságnak meg kell vizsgálnia a kötelezettségvállalás konkrét megsértésének a kötelezettségvállalás kivitelezhetőségére gyakorolt hatását az összes exportáló gyártó és a CCCME tekintetében.

               (29)

               A Bizottság ennek megfelelően megvizsgálta a kötelezettségvállalásnak a Shinetime China és az Unióban működő, vele kapcsolatban álló vállalat általi megsértésének a kötelezettségvállalás kivitelezhetőségére gyakorolt hatását az összes exportáló gyártó és a CCCME tekintetében.

               (30)

               A kötelezettségvállalás megsértéséért kizárólag a szóban forgó exportáló gyártó felelős; a nyomon követés eddig nem állapította meg azt, hogy jelentős számú exportáló gyártó vagy a CCCME rendszeresen megsértette volna a kötelezettségvállalást.

               (31)

               A Bizottság ezért arra a következtetésre jutott, hogy a kötelezettségvállalás működése általában véve biztosított, a kötelezettségvállalás elfogadásának az összes exportáló gyártóra és a CCCME-re kiterjedő visszavonása jelenleg nem indokolt.

         G.   ÍRÁSBELI BEADVÁNYOK ÉS MEGHALLGATÁSOK

               (32)

               A dömpingellenes alaprendelet 8. cikkének (9) bekezdése és a szubvencióellenes alaprendelet 13. cikkének (9) bekezdése alapján az érdekelt felek számára biztosították a lehetőséget meghallgatásukra és észrevételeik megtételére. A Shinetime China benyújtotta észrevételeit a Shinetime China és a Shinetime Europe nevében, és meghallgatására is sor került.

      A Shinetime China és a Shinetime Europe által kibocsátott számlák eredetisége

               (33)

               A Shinetime China vitatta, hogy a Shinetime China és a Shinetime Europe olyan számlákat és viszonteladási számlákat bocsátott volna ki, amelyek esetében nem tartották be a minimális importárat. A Shinetime China kifejtette, hogy belső szabályzatuk előírja, hogy valamennyi hivatalos számlát alá kell írni és bélyegzővel kell ellátni. A (23) és a (24) preambulumbekezdésben említett számlákon az aláírás és bélyegző hiányában a Shinetime China nem tudta nyomon követni ezeket a számlákat a rendszerében. A Shinetime China csak egy viszonteladási számla kibocsátását erősítette meg, amely betartotta a minimális importárat.

               (34)

               A Bizottság elutasítja ezt az érvelést. A Bizottság nem vitatta, hogy a fenti preambulumbekezdésekben említett számlák a Shinetime China hivatalos számlái és a Shinetime Europe hivatalos viszonteladási számlái lettek volna.

               (35)

               Éppen ellenkezőleg, a Shinetime China állítása e számlák eredetiségéről irreleváns. A Bizottság megállapította, hogy egy uniós független vevő kötelezettséget vállalt, hogy a minimális importárnál alacsonyabb összeget fizet a Shinetime China-nak a (23) preambulumbekezdésben említett ügyletre vonatkozóan. A Bizottság ezt a megállapítást egy levélváltásra alapozta, amelyet a Shinetime China állítása szerint nem tudott cáfolni az érintett személyzet távozása miatt. A Bizottság úgy véli, hogy a Shinetime China egyetlen állítása, miszerint sem a releváns levélváltás, sem a szóban forgó számla nem nyomon követhető a rendszerében, valamint az, hogy a vállalatnak nincs számlája Hongkongban, sem elegendő ahhoz, hogy változtassanak a fenti megállapításokon.

               (36)

               Ezenfelül a Bizottság azt is megállapította, hogy az első uniós független vevő által a Shinetime Europe-nak eszközölt kifizetése a (24) preambulumbekezdésben említett ügyletre vonatkozóan megegyezett azon viszonteladási számla értékével, amely esetében a minimális importárat nem tartották be. Ezért, még ha a Shinetime China azt állította is, hogy a minimális importár összege alatt kiállított viszonteladási számla nem eredeti, az alapul szolgáló pénzügyi ügylet (például a vevőtől a jóváírási/terhelési értesítést és hasonlót követő kiigazítások után ténylegesen kapott pénz összege) nem volt összhangban a kereskedelmi viszonteladási számla névértékével, amelyről megerősítést nyert, hogy a Shinetime Europe hivatalos viszonteladási számlája. A Shinetime China-nak a számla kifizetésével kapcsolatos érveivel a (41)–(48) preambulumbekezdés foglalkozik.

      A Shinetime China minimális importár alatti értékesítése

               (37)

               A Shinetime China azt állította, hogy a (22) preambulumbekezdésben említett állítólagosan független importőrtől kapott kifizetés csak előleg volt. A Shinetime China az állítás alátámasztására benyújtotta az export-dokumentációt és az állítólagosan független importőrre vonatkozó vevőnyilvántartás kivonatát.

               (38)

               A Bizottság elutasítja ezt az érvelést. A nemzeti vámhatóságoktól kapott bizonyítékok igazolják, hogy az uniós végfelhasználó közvetlenül fizette a Shinetime China-nak a (22) preambulumbekezdésben említett állítólagosan független importőr által kibocsátott viszonteladási számlát. Ez a (minimális importár alatti) kifizetés a Shinetime China-nak hivatkozott az állítólagosan a független importőr által kibocsátott viszonteladási számlaszámra.

               (39)

               A vevőnyilvántartás kivonata, amely nem tartalmaz olyan további bizonyítékot arra vonatkozóan, amely összekapcsolná az állítólagosan független importőrtől az uniós végelhasználónak az ügylettel kapcsolatosan történt kifizetést, irreleváns, mivel nem cáfolja a Shinetime China számára nyilvánosságra hozott bizonyítékokat. Az állítólagosan független importőr által történt esetleges előlegről szóló érvelés is irreleváns e tekintetben.

               (40)

               Ezért a Bizottság fenntartja azon megállapítását, mely szerint a Shinetime China egy állítólagosan független, az Unióban működő importőrön keresztül történő minimális importár alatti értékesítéssel megsértette a kötelezettségvállalását.

      A Shinetime Europe minimális importár alatti értékesítése

               (41)

               A Shinetime China azt állította, hogy a (24) preambulumbekezdésben említett ügylettel kapcsolatos dokumentáció összhangban állt a kötelezettségvállalás követelményeivel, és az betartotta a minimális importárat. A Shinetime China benyújtotta az alapul szolgáló exportdokumentációt és a vám-árunyilatkozatot.

               (42)

               A Bizottság elutasítja ezt az érvelést. A minimális importárnak való állítólagos megfelelés az ilyen dokumentáció alapján irreleváns annak értékelése szempontjából, hogy az alapul szolgáló kifizetési ügylet megerősítette-e a minimális importár tényleges betartását.

               (43)

               A Shinetime China azt is állította, hogy a Shinetime Europe-nak történt kifizetés csak részleges kifizetés volt. A fennmaradó összeget, beleértve a késedelmi kamatot, a Shinetime Europe üzleti tevékenységének megszűnése miatt a Shinetime China-nak fizették ki tíz hónnappal később. A Shinetime China a részleges kifizetésre vonatkozó érvelésének alátámasztására benyújtotta a kifizetés megerősítését alátámasztó dokumentumot.

               (44)

               A Bizottság ezt az érvelést a következő okok miatt nem tudja elfogadni.

               (45)

               Először, az alapul szolgáló viszonteladási számlában hivatkozott fizetési feltételek szerint egyértelműen 100 % előlegről volt szó. Ezenfelül az uniós független vevő által történt kifizetés nem tartalmazott előlegre vonatkozó hivatkozást. Ezzel ellentétben hivatkozott a viszonteladási számlára, valamint megegyezett a minimális importárat be nem tartó viszonteladási számla értékével.

               (46)

               Másodszor, a Shinetime China által benyújtott szállítólevél arra enged következtetni, hogy a napelemmodulokat a kifizetési feltételek be nem tartása ellenére valóban leszállították az uniós független vevőnek. A fennmaradó összeg kifizetését nem kérelmezték a szállítást követő legalább további tíz hónapig.

               (47)

               Harmadszor, a Shinetime China ezen összegek kifizetésének megerősítésén kívül nem nyújtott be semmilyen további bizonyítékot (mint például a vevővel az állítólagos részleges kifizetésről szóló megállapodás vagy a késedelmi kamatról szóló terhelési értesítés) állításának alátámasztására az állítólagos részleges kifizetésre és a késedelmi kamatra vonatkozóan.

               (48)

               Végezetül, az állítólagos kifizetési kérelmek – beleértve a késedelmi kamatok kifizetése iránti kérelmet – egyikét sem jelentették a Bizottság felé.

               (49)

               Ezért a Bizottság úgy véli, hogy a Shinetime China érvei megalapozatlanok és fenntartja következtetéseit, hogy a Shinetime Europe az Unióban működő vevőnek történő minimális importár alatti értékesítéssel megsértette a kötelezettségvállalását.

      Jelentéstétel elmulasztása

               (50)

               A Shinetime China azt állította, hogy a Shinetime Europe a vonatkozó negyedéves értékesítési jelentést késedelmesen nyújtotta be. Ezenfelül a Shinetime China elismerte, hogy a (24) preambulumbekezdésben említett ügyletet nem jelentették a Bizottságnak.

               (51)

               Azonkívül, hogy a Shinetime China nem tartotta be azon kötelezettségét, hogy tájékoztassa a Bizottságot a Shinetime Europe üzleti tevékenységének megszűnéséről, a Bizottság hangsúlyozza, hogy a jelentéstételi kötelezettség kiterjed valamennyi ügyletre az adott naptári évben. A Shinetime Europe elmulasztotta jelenteni a (24) preambulumbekezdésben említett ügyletet, amely az üzleti tevékenyégének megszűnése előtti negyedévben történt. Ezért a Bizottság fenntartja azt a következtetését, hogy a Shinetime Europe megsértette jelentéstételi kötelezettségét.

               (52)

               A Shinetime China azt is állította, hogy a negyedéves jelentés késedelmes benyújtása nem elegendő a (24) preambulumbekezdésben említett ügylet érvénytelenítésére.

               (53)

               A Bizottság rámutat, hogy az adott ügylet érvénytelenítésének okait a (24) és a (27) preambulumbekezdés ismerteti. A negyedéves értékesítési jelentés késedelmes benyújtása, különösen az ügyletről szóló bejelentés elmulasztásának ténye a vállalt jelentéstételi kötelezettség megsértésével jár. Az ilyen jellegű kötelezettségszegéseket – bár elegendő alapot jelentenek ahhoz, hogy a Shinetime China-t kivonják a kötelezettségvállalásból – nem veszik figyelembe az adott ügylet érvénytelenítésére vonatkozó értékelés során.

         H.   A KÖTELEZETTSÉGVÁLLALÁS ELFOGADÁSÁNAK VISSZAVONÁSA ÉS VÉGLEGES VÁMOK KIVETÉSE

               (54)

               Ezért a Bizottság a dömpingellenes alaprendelet 8. cikkének (9) bekezdése és a szubvencióellenes alaprendelet 13. cikkének (9) bekezdése alapján, továbbá a kötelezettségvállalás feltételeivel összhangban arra a következtetésre jutott, hogy a Shinetime China és az Unióban működő, vele kapcsolatban álló vállalat tekintetében a kötelezettségvállalás elfogadását vissza kell vonni.

               (55)

               Ennek megfelelően a dömpingellenes alaprendelet 8. cikkének (9) bekezdése és a szubvencióellenes alaprendelet 13. cikkének (9) bekezdése értelmében az 1238/2013/EU végrehajtási rendelet 1. cikkével kivetett végleges dömpingellenes vám és az 1239/2013/EU végrehajtási rendelet 1. cikkével kivetett végleges kiegyenlítő vám e rendelet hatálybalépésének napjától automatikusan alkalmazandó a Shinetime China (TARIC-kiegészítő kód: B919) által gyártott érintett termék Kínából származó vagy ott feladott behozatalaira.

               (56)

               Tájékoztatási célból az e rendelet mellékletében szereplő táblázat felsorolja azon exportáló gyártókat, amelyek tekintetében a kötelezettségvállalásnak a 2013/707/EU végrehajtási határozat általi elfogadása nem változik,

         ELFOGADTA EZT A RENDELETET:
   1. cikk
   A Bizottság az együttesen a B919 TARIC-kiegészítő kód alá tartozó Zhejiang Xiongtai Photovoltaic Technology Co. Ltd és az Unióban működő, vele kapcsolatban álló vállalat tekintetében visszavonja a kötelezettségvállalás elfogadását.
   2. cikk
   A Bizottság a Zhejiang Xiongtai Photovoltaic Technology Co. Ltd által a SHINETIME SOLAR GMBH számára 2015. január 16-án kibocsátott, XTSSG1501-004-CI számú kereskedelmi számlát érvénytelennek nyilvánítja. A Bizottság ezúton felszólítja a nemzeti vámhatóságokat, hogy az 1238/2013/EU tanácsi végrehajtási rendelet 3. cikke (2) bekezdésének b) pontja és az 1239/2013/EU tanácsi végrehajtási rendelet 2. cikke (2) bekezdésének b) pontja értelmében szedjék be a szabad forgalomba bocsátásra vonatkozó árunyilatkozat elfogadásakor keletkezett vámtartozást.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. június 28-án.

            a Bizottság részéről

            az elnök

         Jean-Claude JUNCKER

      (1)  HL L 343., 2009.12.22., 51. o.

      (2)  HL L 188., 2009.7.18., 93. o.

      (3)  HL L 152., 2013.6.5., 5. o.

      (4)  HL L 209., 2013.8.3., 26. o.

      (5)  HL L 209., 2013.8.3., 1. o.

      (6)  HL L 325., 2013.12.5., 1. o.

      (7)  HL L 325., 2013.12.5., 66. o.

      (8)  HL L 325., 2013.12.5., 214. o.

      (9)  HL L 270., 2014.9.11., 6. o.

      (10)  HL L 139., 2015.6.5., 30. o.

      (11)  HL L 218., 2015.8.19., 1. o.

      (12)  HL L 295., 2015.11.12., 23. o.

      (13)  HL C 405., 2015.12.5., 8. o.

      (14)  HL C 405., 2015.12.5., 20. o.

      (15)  HL C 405., 2015.12.5., 33. o.

      (16)  HL L 23., 2016.1.29., 23. o.

      (17)  HL L 37., 2016.2.12., 76. o.

      (18)  HL L 37., 2016.2.12., 56. o.

      (19)  HL L 269., 2013.10.10., 1. o.

      MELLÉKLET

         A vállalatok listája

                  A vállalat neve

                  TARIC-kiegészítő kód

                  Jiangsu Aide Solar Energy Technology Co. Ltd

                  B798

                  Alternative Energy (AE) Solar Co. Ltd

                  B799

                  Anhui Chaoqun Power Co. Ltd

                  B800

                  Anji DaSol Solar Energy Science & Technology Co. Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co. Ltd

                  B801

                  Anhui Titan PV Co. Ltd

                  B803

                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT

                  B804

                  Changzhou NESL Solartech Co. Ltd

                  B806

                  Changzhou Shangyou Lianyi Electronic Co. Ltd

                  B807

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD

                  B812

                  CNPV Dongying Solar Power Co. Ltd

                  B813

                  CSG PVtech Co. Ltd

                  B814

                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd

                  B809

                  Delsolar (Wujiang) Ltd

                  B792

                  Dongfang Electric (Yixing) MAGI Solar Power Technology Co. Ltd

                  B816

                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD

                  B817

                  Era Solar Co. Ltd

                  B818

                  GD Solar Co. Ltd

                  B820

                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd

                  B821

                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED

                  B850

                  Guodian Jintech Solar Energy Co. Ltd

                  B822

                  Hangzhou Bluesun New Material Co. Ltd

                  B824

                  Hanwha SolarOne (Qidong) Co. Ltd

                  B826

                  Hengdian Group DMEGC Magnetics Co. Ltd

                  B827

                  HENGJI PV-TECH ENERGY CO. LTD

                  B828

                  Himin Clean Energy Holdings Co. Ltd

                  B829

                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd

                  B830

                  Jiangsu Green Power PV Co. Ltd

                  B831

                  Jiangsu Hosun Solar Power Co. Ltd

                  B832

                  Jiangsu Jiasheng Photovoltaic Technology Co. Ltd

                  B833

                  Jiangsu Runda PV Co. Ltd

                  B834

                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd

                  B835

                  Jiangsu Seraphim Solar System Co. Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co. Ltd

                  B838

                  Jiangsu Sunlink PV Technology Co. Ltd

                  B839

                  Jiangsu Zhongchao Solar Technology Co. Ltd

                  B840

                  Jiangxi Risun Solar Energy Co. Ltd

                  B841

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd

                  B842

                  Jiangyin Shine Science and Technology Co. Ltd

                  B843

                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd

                  B794

                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co. Ltd

                  B846

                  Jumao Photonic (Xiamen) Co. Ltd

                  B847

                  King-PV Technology Co. Ltd

                  B848

                  Kinve Solar Power Co. Ltd (Maanshan)

                  B849

                  Lightway Green New Energy Co. Ltd
                  Lightway Green New Energy(Zhuozhou) Co. Ltd

                  B851

                  MOTECH (SUZHOU) RENEWABLE ENERGY CO. LTD

                  B852

                  Nanjing Daqo New Energy Co. Ltd

                  B853

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co. Ltd

                  B856

                  Ningbo Jinshi Solar Electrical Science & Technology Co. Ltd

                  B857

                  Ningbo Komaes Solar Technology Co. Ltd

                  B858

                  Ningbo Osda Solar Co. Ltd

                  B859

                  Ningbo Qixin Solar Electrical Appliance Co. Ltd

                  B860

                  Ningbo South New Energy Technology Co. Ltd

                  B861

                  Ningbo Sunbe Electric Ind Co. Ltd

                  B862

                  Ningbo Ulica Solar Science & Technology Co. Ltd

                  B863

                  Perfectenergy (Shanghai) Co. Ltd

                  B864

                  Perlight Solar Co. Ltd

                  B865

                  Phono Solar Technology Co. Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANDONG LINUO PHOTOVOLTAIC HI-TECH CO. LTD

                  B869

                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD

                  B870

                  Shanghai BYD Co. Ltd
                  BYD(Shangluo)Industrial Co. Ltd

                  B871

                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd

                  B872

                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd

                  B873

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shanghai ST Solar Co. Ltd
                  Jiangsu ST Solar Co. Ltd

                  B876

                  Shenzhen Sacred Industry Co.Ltd

                  B878

                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co. Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd

                  B882

                  SUZHOU SHENGLONG PV-TECH CO. LTD

                  B883

                  TDG Holding Co. Ltd

                  B884

                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd

                  B885

                  Wenzhou Jingri Electrical and Mechanical Co. Ltd

                  B886

                  Shanghai Topsolar Green Energy Co. Ltd

                  B877

                  Shenzhen Sungold Solar Co. Ltd

                  B879

                  Wuhu Zhongfu PV Co. Ltd

                  B889

                  Wuxi Saijing Solar Co. Ltd

                  B890

                  Wuxi Shangpin Solar Energy Science and Technology Co. Ltd

                  B891

                  Wuxi Solar Innova PV Co. Ltd

                  B892

                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd

                  B796

                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd

                  B893

                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd

                  B896

                  Xi'an LONGi Silicon Materials Corp.
                  Wuxi LONGi Silicon Materials Co. Ltd

                  B897

                  Years Solar Co. Ltd

                  B898

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co.Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Heda Solar Technology Co. Ltd

                  B905

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Koly Energy Co. Ltd

                  B908

                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd

                  B910

                  Zhejiang Shuqimeng Photovoltaic Technology Co. Ltd

                  B911

                  Zhejiang Shinew Photoelectronic Technology Co. Ltd

                  B912

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Sunrupu New Energy Co. Ltd

                  B915

                  Zhejiang Tianming Solar Technology Co. Ltd

                  B916

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Wanxiang Solar Co. Ltd
                  WANXIANG IMPORT & EXPORT CO LTD

                  B918

                  ZHEJIANG YUANZHONG SOLAR CO. LTD

                  B920

                  Zhongli Talesun Solar Co. Ltd

                  B922


title: A Bizottság (EU) 2015/593 végrehajtási rendelete ( 2015. április 14. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Reblochon/Reblochon de Savoie [OEM])

text:
               16.4.2015

               HU

               Az Európai Unió Hivatalos Lapja

               L 99/5

         A BIZOTTSÁG (EU) 2015/593 VÉGREHAJTÁSI RENDELETE
   (2015. április 14.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Reblochon/Reblochon de Savoie [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Franciaország kérelmét, amely a 828/2003/EK bizottsági rendelettel (2) módosított 1107/96/EK bizottsági rendelet (3) alapján bejegyzett „Reblochon”/„Reblochon de Savoie” oltalom alatt álló eredetmegjelöléshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (4) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   A „Reblochon”/„Reblochon de Savoie” (OEM) elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. április 14-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  A Bizottság 2003. május 14-i 828/2003/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló 1107/96/EK rendelet mellékletében szereplő 16 elnevezés (Danablu, Monti Iblei, Lesbos, Beaufort, Salers, Reblochon vagy Reblochon de Savoie, Laguiole, Mont d'Or vagy Vacherin du Haut-Doubs, Comté, Roquefort, Epoisses de Bourgogne, Brocciu corse vagy Brocciu, Sainte-Maure de Touraine, Ossau-Iraty, Dinde de Bresse, Huile essentielle de lavande de Haute-Provence) meghatározásának módosításáról (HL L 120., 2003.5.15., 3. o.).

      (3)  A Bizottság 1996. június 12-i 1107/96/EK rendelete a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről (HL L 148., 1996.6.21., 1. o.).

      (4)  HL C 387., 2014.11.1., 17. o.


title: A Bizottság 1054/2012/EU végrehajtási rendelete ( 2012. november 7. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítások jóváhagyásáról [Taureau de Camargue (OEM)]

text:
               13.11.2012

               HU

               Az Európai Unió Hivatalos Lapja

               L 313/3

         A BIZOTTSÁG 1054/2012/EU VÉGREHAJTÁSI RENDELETE
   (2012. november 7.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő kisebb jelentőségű módosítások jóváhagyásáról [Taureau de Camargue (OEM)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:

               (1)

               Az 510/2006/EK rendelet 9. cikke (1) bekezdésének első albekezdésével összhangban a Bizottság megvizsgálta Franciaország kérelmét, amely az 1068/2003/EK rendelettel (2) módosított 2036/2001/EK bizottsági rendelet (3) alapján bejegyzett „Taureau de Camargue” oltalom alatt álló eredetmegjelöléshez kapcsolódó termékleírás módosításának jóváhagyására irányul.

               (2)

               A kérelem célja az, hogy a termékleírás a termék ismertetése, a földrajzi terület, a származás igazolása, az előállítás módja, a címkézés, a nemzeti előírások és a tagállam illetékes hatóságának, a termelői csoportosulásnak és az ellenőrző szerveknek az adatai tekintetében pontosításra kerüljön.

               (3)

               A Bizottság megvizsgálta és indokoltnak találta a szóban forgó módosításokat. Mivel a módosítások az 510/2006/EK rendelet 9. cikke értelmében kisebb jelentőségűek, a Bizottság azokat az említett rendelet 5., 6. és 7. cikke szerinti eljárás alkalmazása nélkül jóváhagyhatja,

         ELFOGADTA EZT A RENDELETET:
   1. cikk
   A „Taureau de Camargue” oltalom alatt álló eredetmegjelöléshez tartozó termékleírás e rendelet I. mellékletének megfelelően módosul.
   2. cikk
   A termékleírás fő elemeit tartalmazó egységes dokumentum e rendelet II. mellékletében található.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 7-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 93., 2006.3.31., 12. o.

      (2)  HL L 290., 2008.10.31., 8. o.

      (3)  HL L 275., 2001.10.18., 9. o.

      I. MELLÉKLET
      A Bizottság jóváhagyja a „Taureau de Camargue” oltalom alatt álló eredetmegjelölés termékleírásának következő módosításait:

                  —

                  Frissültek a tagállam illetékes hatóságára, a kérelmet benyújtó csoportosulásra és az ellenőrző szervekre vonatkozó hivatkozások.

                  —

                  A termék leírása: a termék leírása kiegészült az állatok életkorával. A rendelkezés a termékleírásnak „Az előállítás módja” című rovatában már korábban is szerepelt, és ahhoz képest nem változott.

                  —

                  Földrajzi terület: a földrajzi terület változatlan, de a közösségi termékleírásban szereplő járások jegyzéke helyett az érintett települések jegyzéke szerepel.

                  —

                  A származás igazolása: a rovat kiegészült a termék eredetének ellenőrzésével és garantálásával, valamint a megjelölés nyomonkövethetőségével kapcsolatos rendelkezésekkel; e rendelkezések a francia bejegyzett eredetmegjelölések ellenőrzésére vonatkozó szabályozás reformja nyomán módosultak.

                  —

                  Az előállítás módja: a rovat kiegészült a bejegyzett eredetmegjelölést meghatározó nemzeti szabályozás rendelkezéseivel. Ennek megfelelően bekerültek a termékleírásba a fajták genetikai kiválasztásának szempontjai, a maximális állománysűrűség és a számosállategység számításának szabályai. Ezenkívül pontosításra kerültek a teljes értékű összetett takarmányok használatának tilalmával és az engedélyezett gyógykezelésekkel kapcsolatos rendelkezések.
                  Bekerültek a termékleírásba az állatok vágására vonatkozó nemzeti jogszabályi rendelkezések (az állatok elvitele, szállítása, levágása, a hasított test kezelése). Szintén bevezetésre került a nemzeti szabályozásban szereplő azon rendelkezés, mely szerint a darabolásnak a földrajzi területen kell történnie.
                  Törlésre kerültek azok a rendelkezések, amelyek az általános szabályok között már szerepelnek (a fertőző betegségek ellenőrzése, a hasított test EUROP-minősítés szerinti osztályozásának alkalmazása).

                  —

                  Címkézés: a termelői csoportosulás kötelezővé kívánta tenni az európai uniós OEM jelzésnek a terméken való elhelyezését.

                  —

                  Nemzeti előírások: a nemzeti előírások kiegészültek az azon fő pontokat tartalmazó táblázattal, amelyeket a francia szabályozás értelmében ellenőrizni kell, valamint az értékelésük módszerének ismertetésével.

      II. MELLÉKLET

         EGYSÉGES DOKUMENTUM

      A Tanács 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról
      „TAUREAU DE CAMARGUE”
      EK-szám: FR-PDO-0105-0314-17.10.2011

         OFJ ( ) OEM ( X )

      1.   Elnevezés

      „Taureau de Camargue”
      2.   Tagállam vagy harmadik ország

      Franciaország
      3.   A mezőgazdasági termék vagy élelmiszer leírása

      3.1.   A termék típusa

                  1.1. osztály:

                  Friss hús (valamint vágási melléktermék és belsőség)

            3.2.   Azon termék leírása, amelyre az 1. pontban található elnevezés vonatkozik

      A „Taureau de Camargue” eredetmegjelölés esetében helyi fajtákból, azaz a „raço di Biou”, illetve a „de Combat” fajtából (ez utóbbit „bátornak” is nevezik) vagy e két fajta keresztezéséből származó és a földrajzi területen született, nevelt, levágott és darabolt állatok friss húsáról van szó.
      Az állatoknak legalább 18 hónaposaknak kell lenniük.
      A hasított testek vágóhídon történő érlelésének időtartama legalább 48 óra és legfeljebb 5 nap. A hasított test adózás alapjául szolgáló súlya nem lehet 100 kg-nál kisebb, kivéve a 18–30 hónapos üszőket, esetükben ugyanis az alsó súlyhatár 85 kg.
      A „Taureau de Camargue” húsának jellegzetessége, hogy élénkvörös színű; a hús lágy és csekély zsírtartalmú.
      3.3.   Nyersanyagok (kizárólag feldolgozott termék esetében)

      —
      3.4.   Takarmány (kizárólag állati eredetű termékek esetében)

      Az állatok fő táplálékát a legelők adják, kivéve a téli időszakot, akkor ugyanis kiegészítő táplálék is adható, azonban az csak a földrajzi területről származó szénából és gabonából állhat. Teljes értékű összetett takarmányok, beleértve a gyógyszeres takarmányokat is, semmilyen körülmények között nem alkalmazhatók.
      3.5.   Az előállítás azon műveletei, amelyeket a meghatározott földrajzi területen kell végrehajtani

      Az állatok születésének, nevelésének, levágásának és a hasított test feldarabolásának a földrajzi területen kell történnie.
      3.6.   A szeletelésre, aprításra, csomagolásra stb. vonatkozó egyedi szabályok

      A hasított testet a földrajzi területen kell feldarabolni: a „Taureau de Camargue” OEM előállítása céljából levágott állatok átlagosan kisebbek, mint a levágásra szánt egyéb szarvasmarhák; e kisméretű hasított testek lehető leggazdaságosabb felhasználása érdekében ezért különleges szakértelemre van szükség. Ez a szakértelem csak a földrajzi területen áll rendelkezésre, a „Taureau de Camargue” OEM előállításához használt két fajta ugyanis szinte sehol máshol nem található meg Franciaország területén.
      3.7.   A címkézésre vonatkozó egyedi szabályok

      A „Taureau de Camargue” eredetmegjelölést az adóügyi mérlegelés és a hűtőkamrából való kivétel időpontja között, akkor kell elhelyezni a húson, amikor a hasított test még egészben van.
      Ennek során különböző izmokon (nyolc ponton) azonnal elhelyezik az OEM azonosítására szolgáló pecsétet. A pecsétet az Institut national de l’origine et de la qualité szolgálatai adják ki.
      A hasított testet és az abból származó húsrészeket az utolsó forgalmazóhoz jutásig olyan azonosító címkének kell kísérnie, amelyen fel kell tüntetni legalább:

                  —

                  az eredetmegjelölés nevét,

                  —

                  a vágási számot,

                  —

                  a tenyésztő nevét olvashatóan,

                  —

                  a daraboló üzem vagy a vágóhíd nevét és címét,

                  —

                  az európai uniós OEM jelzést.

            4.   A földrajzi terület tömör meghatározása

      Az eredetmegjelölés használatára való jogosultságnak feltétele, hogy a hús a földrajzi területen található állattartó gazdaságokból kerüljön ki (e gazdaságok neve a „raço di Biou” fajta esetében „manade”, a „de Combat” fajta esetében pedig „ganadería”).
      Az állatok születésének, nevelésének, levágásának és feldarabolásának az alábbi földrajzi területen kell történnie:

                  Bouches-du-Rhône megye:

                              —

                              Arles járás: valamennyi település.

                              —

                              Châteaurenard járás: valamennyi település.

                              —

                              Eyguières járás: Aureilles, Eyguières, Lamanon és Mouriès.

                              —

                              Istres járás: Fos-sur-Mer, Istres.

                              —

                              Orgon járás: valamennyi település.

                              —

                              Port-Saint-Louis-du-Rhône járás: Port-Saint-Louis-du-Rhône.

                              —

                              Salon-de-Provence járás: Grans, Miramas, Salon-de-Provence.

                              —

                              Saintes-Maries-de-la-Mer járás: Saintes-Maries-de-la-Mer.

                              —

                              Saint-Rémy-de-Provence járás: valamennyi település.

                              —

                              Tarascon-sur-Rhône járás: valamennyi település.

                  Gard megye:

                              —

                              Aigues-Mortes járás: valamennyi település.

                              —

                              Aramon járás: valamennyi település, Estézargues és Domazan települések kivételével.

                              —

                              Beaucaire járás: valamennyi település.

                              —

                              Lédignan járás: Mauressargues.

                              —

                              Marguerittes járás: valamennyi település.

                              —

                              Nîmes járás: valamennyi település.

                              —

                              Quissac járás: valamennyi település, Quissac település kivételével.

                              —

                              Remoulins járás: Argilliers, Collias, Remoulins, Vers-Pont-du-Gard.

                              —

                              Rhony-Vidourle járás: valamennyi település.

                  Saint-Chaptes járás: valamennyi település, Aubussargues, Collorgues, Baron, Foissac és Saint-Dézéry települések kivételével.

                              —

                              Saint-Gilles járás: valamennyi település.

                              —

                              Saint-Mamert járás: valamennyi település.

                              —

                              Sommières járás: valamennyi település.

                              —

                              Uzès járás: Arpaillargues-et-Aureillac, Blauzac, Sanilhac-Sagriès, Saint-Maximin, Uzès.

                              —

                              Vauvert járás: valamennyi település.

                              —

                              La Vistrenque járás: valamennyi település.

                  Hérault megye:

                              —

                              Castries járás: valamennyi település.

                              —

                              Claret járás: Campagne, Fontanès, Garrigues, Sauteyrargues, Vacquières.

                              —

                              Lunel járás: valamennyi település.

                              —

                              Matelles járás: Prades-le-Lez, Saint-Bauzille-de-Montmel, Sainte-Croix-de-Quintillargues, Saint-Vincent-de-Barbeyrargues.

                              —

                              Mauguio járás: valamennyi település.

                  Montpellier járás: Castelnau-le-Lez, Clapiers, Le Crès, Lattes, Montpellier, Pérols.

            A földrajzi területen belül ki van jelölve egy úgynevezett „vizes övezet”.
      5.   Kapcsolat a földrajzi területtel

      5.1.   A földrajzi terület sajátosságai

      Az OEM földrajzi területe a „Taureau de Camargue” téli legelőterületének, tehát azon települések területének felel meg, amelyek nagy kiterjedésű meszes fennsíkjain és rétjein az állatok hagyományosan a teleket töltik. E területen belül található az úgynevezett „vizes övezet”, amelynek határai egybeesnek a Camargue határaival, és ahol a nyári időszakban legalább hat hónapon át tartózkodnak az állatok.
      A camargue-i tájak tágas, sótűrő növényekkel benőtt legelői, valamint a téli övezet száraz rétjei meghatározók az állatok fizikai és mentális fejlődése szempontjából. Ez a tenyésztési mód egyébként maga is elsődleges fontosságú környezeti szerepet tölt be, mivel befolyásolja a természeti környezet (mocsaras talaj, sós rétek, lápok, kaszálók) növényzetének alakulását: a bikák korlátozzák bizonyos növényfajok növekedését, és egymás mellett, egymással összefüggően létező élőhelyek mozaikja által alkotott, kiterjedt vegetációs felületeket használnak.
      5.2.   A termék sajátosságai

      Számos mű említi a „Taureau de Camargue” kivételes eredetiségét, ami egyrészt abból ered, hogy a fajtát a Camargue sajátosságai következtében izoláltan tartják, másrészt pedig az ember által kialakított, e környezet korlátaihoz alkalmazkodó tenyésztési módból.
      Ezek az állatok szinte vadak, nincsenek háziasítva, igénytelenek és ellenállók, az emberrel szemben bizalmatlanok, ezért viselkedésük agresszív lehet.
      Ennek következtében az ezen állatokból származó hús különleges jellemzőkkel rendelkezik, amelyeket az INRA (a francia nemzeti mezőgazdasági kutatóintézet) által készített tanulmány mutat be (2007. december 5. – „Rencontres autour des Recherches sur les Ruminants” című, a kérődző állatokkal kapcsolatos kutatásokkal foglalkozó konferencia), amely tanulmányból kiderül, hogy ezeknek az állatoknak az izmai élénkvörös színűek, és húsuk alacsony zsírtartalmú.
      5.3.   A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti okozati kapcsolat

      A „Taureau de Camargue” húsának különlegessége szorosan összefügg az állatok származási környezetével, valamint azzal, hogy bikaviadal céljára tenyésztik őket, amihez érintetlen és védett természeti környezetben nevelt, szinte teljesen vad állatok szükségesek.
      E fajták ideges és agresszív természete is tökéletesen megfelel az állatok tenyésztési céljának, és húsuk jellegzetes tulajdonságai is ennek köszönhetőek.
      A hagyományos helyi (camarguaise és brave) fajokból származó „Taureau de Camargue” különösen jól alkalmazkodott a camargue-i természeti adottságokhoz.
      A szabadon felnevelt „Taureau de Camargue” a terület legelőin legel, és legalább hat hónapon keresztül a vizes övezetben tartózkodik. E területen a különleges geológiai és talajviszonyokkal rendelkező sík vidékek jellemzők, amelyek sajátossága a többé-kevésbé jelentős sótartalom. Ezeken a mezőgazdasági szempontból gyenge talajokon egészen különleges ökoszisztémák alakultak ki (sziksófű, tengeri porcsin, ballagófű).
      A hús érzékszervi tulajdonságai és különlegessége a legelői környezetben előforduló növényfajok sokféleségének köszönhető:

                  —

                  sótűrő növények (sziksófű, ballagófű, tengeri porcsin) a sós talajokon,

                  —

                  nád és csenkesz a csekély sótartalmú területeken,

                  —

                  télen a meszes fennsík természetes növényzete.

            A hús élénkvörös színét annak pH-értéke okozza, amely az állatok lúgos kémhatású sótűrő növényekkel való táplálása által érhető el. Finom textúráját az izomrostok típusa adja: ez a külterjes tenyésztésben (legelőn) tartott állatok rendszeres testmozgásának köszönhetően alakul ki. Az állatok szabad és gyakori mozgásának következtében az izmok felhasználják a zsírtartalékokat, ezért a hús alacsony zsírtartalmú.
      A „Taureau de Camargue” egészen különleges tulajdonságokkal rendelkezik, amelyeket a talaj, az élőhely és az életmód hatásai együttesen alakítottak ki.
      Az élőhelyéhez alkalmazkodó és a legkorábbi idők óta külterjes tartásban tenyésztett „Taureau de Camargue” fontos tényezővé vált a Camargue biológiai sokféleségének megőrzése szempontjából.

         Hivatkozás a termékleírás közzétételére

      https://www.inao.gouv.fr/fichier/CDCTaureauDeCamargue.pdf